Document ID: 31997D0517

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1997 για τη λήψη προστατευτικών μέτρων που αφορούν ορισμένα προϊόντα ζωικής προέλευσης, εκτός των αλιευτικών προϊόντων καταγωγής Μαδαγασκάρης (Κείμενο που παρουσιάζει ενδιαφέρον για τον ΕΟΧ) (97/517/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα από τρίτες χώρες (1), όπως τροποποιήθηκε τελευταία με την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι από τους κοινοτικούς ελέγχους που πραγματοποιήθηκαν στη Μαδαγασκάρη διαπιστώθηκε ότι υπάρχουν σοβαρές ελλείψεις όσον αφορά την υποδομή και την υγιεινή των αλιευτικών εγκαταστάσεων κρεατοπαραγωγής και ότι δεν υπάρχουν αρκετές εγγυήσεις για την αποτελεσματικότητα των ελέγχων που πραγματοποιούνται από τις αρμόδιες αρχές 7 ότι η διαχείριση της υγείας των ζώων στη χώρα αυτή παρουσιάζει σοβαρές ελλείψεις και μη εφαρμογή των κοινοτικών κανόνων 7 ότι η παραγωγή και η επεξεργασία ζωικών προϊόντων στη χώρα αυτή αποτελούν ένα εν δυνάμει κίνδυνο για τη δημόσια υγεία 7
ότι δεν πρέπει, επομένως, να επιτρέπεται η εισαγωγή προϊόντων ζωικής προέλευσης, εκτός των αλιευτικών προϊόντων, από τη Μαδαγασκάρη, μέχρις ότου υπάρξουν εγγυήσεις ότι δεν υφίσταται πλέον κίνδυνος 7
ότι η παρούσα απόφαση πρέπει να τροποποιηθεί πριν από τις 30 Νοεμβρίου 1997 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα προϊόντα ζωικής προέλευσης εκτός των αλιευτικών προϊόντων, καταγωγής Μαδαγασκάρης.
Άρθρο 2
Με την επιφύλαξη της απόφασης 97/516/ΕΚ της Επιτροπής (3), τα κράτη μέλη πρέπει να απαγορεύουν την εισαγωγή προϊόντων ζωικής προέλευσης.
Εντούτοις οι αποστολές οι οποίες έχουν αποσταλεί από τη Μαδαγασκάρη πριν από τη θέση σε ισχύ της παρούσας απόφασης και οι οποίες παρουσιάζονται στο κοινοτικό λιμάνι επιθεώρησης για εισαγωγές πριν από τις 15 Αυγούστου 1997 υποβάλλονται σε ενισχυμένο φυσικό έλεγχο και, εάν είναι σκόπιμο, σε μικροβιολογική εξέταση με σκοπό, ιδίως, την ανίχνευση της παρουσίας του Bacillus anthracis και Clostridium chauvoei.
Άρθρο 3
Η παρούσα απόφαση πρέπει να τροποποιηθεί πριν από τις 30 Νοεμβρίου 1997.
Άρθρο 4
Τα κράτη μέλη πρέπει να τροποποιήσουν τα μέτρα που εφαρμόζουν στο εμπόριο με στόχο να συμφωνούν με την παρούσα απόφαση. Ενημερώνουν αμέσως την Επιτροπή σχετικά.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 1 Αυγούστου 1997.

Labels: 16
0
3
6
18